Biden mener Rafah er en «rød linje». Derfor blir den ignorert av Netanyahu.
Israel truer med å angripe Rafah. Det kan bli en humanitær katastrofe. Dette er grunnene til at Israel likevel vil gjennomføre angrepet. Søndag kveld ble nymånen observert på Saudi-Arabias himmel. Dermed var det klart. Mandag startet ramadan i de palestinske områdene. Verden har fulgt ekstra godt med på når den muslimske høytiden skulle starte. Både fordi håpet om en våpenhvile i Gaza svinner og fordi det kan bety startskuddet for et israelsk angrep på Rafah. 1,4 millioner mennesker har søkt tilflukt i byen lengst sør på Gazastripen. FN og andre har advart om at et stort militært angrep kan bli en humanitær katastrofe.  – Ethvert bakkeangrep på Rafah kan føre til et massivt tap av menneskeliv, advarte Jeremy Laurence på fredag. Han er talsperson for FNs menneskerettighetskontor. Situasjonen er allerede prekær på Gazastripen, med matmangel, ødelagte sykehus og svært mange døde og sårede.  Saken fortsetter under bildene Et angrep på Rafah kan også true Israels forhold til USA. – Det er en rød linje, sa USAs president Joe Biden i et intervju med NBC i helgen. Israels statsminister Benjamin Netanyahu holdt søndag fast ved planene om å angripe Rafah. Han gjorde det klart at han ikke vil la seg presse av landets viktigste allierte. – Jeg har en rød linje, at 7. oktober aldri skal kunne skje igjen, sa Netanyahu til Politico, med referanse til Hamas-angrepet der 1200 israelere ble drept og 250 ble bortført. – Nødvendig for å nå målet Men når det både kan føre til et enormt tap av menneskeliv og Israels forhold til omverdenen kan bli ytterligere skadet, hvorfor insisterer Netanyahu på å gjennomføre angrepet? Her er de viktigste årsakene: – Forsvaret av Israel er fremdeles av avgjørende betydning, så det er ingen rød linje der jeg vil kutte alle våpen, slik at de ikke vil ha Iron Dome til å forsvare seg, sa Biden til NBC. Iron Dome er luftvernsystemet som har forsvart Israel mot raketter som er blitt avfyrt fra Gazastripen og andre steder. Selv om amerikanske ledere har klaget over at Israel ikke har gjort nok for å beskytte palestinske sivile, så har USA fortsatt å forsyne Israel med våpen. USA har godkjent over 100 våpenforsendelser siden 7. oktober, meldte The Washington Post i forrige uke. Venstresiden i det demokratiske partiet mener Biden må gjøre mer for å få presset frem en våpenhvile i Gaza. Biden har økt presset mot Netanyahu, men kan ikke gå for langt uten å risikere å miste stemmer fra jøder og andre proisraelske grupper under presidentvalget i november, skriver Business Insider. 6. Netanyahu er under press fra de mest høyreradikale medlemmene av regjeringen, som finansminister Bezalel Smotrich og minister for nasjonal sikkerhet, Itamar Ben-Gvir.
Israel truer med å angripe Rafah sør på Gazastripen til tross for risiko for en enda verre humanitær katastrofe.  FNs menneskerettighetskontor advarer om massivt tap av menneskeliv, og Israel risikerer å skade forholdet til USA. Netanyahu begrunner angrepet med behovet for å eliminere Hamas-bataljoner, hindre våpensmugling, etablere buffersoner, og flytte sivilbefolkningen.  Til tross for uttalelser fra USAs president, mener Netanyahu at de fortsatt vil få støtte fra USA. Netanyahu er også presset av høyreradikale medlemmer i sin egen regjering.